เพิร์ล เอส. บัก

เพิร์ล ไซเดนสตริกเกอร์ บัก (; 26 มิถุนายน ค.ศ. 1892 – 6 มีนาคม ค.ศ. 1973) หรือ เพิร์ล เอส. บัก เป็นนักเขียนชาวอเมริกัน เป็นที่รู้จักในฐานะนักเขียนผู้ถ่ายทอดชีวิตชนบทของชาวจีนThe Nobel Prize in Literature 1938 Accessed 9 Mar 2013 เธอได้รับรางวัลพูลิตเซอร์ในปี ค.ศ. 1932 จากหนังสือ The Good Earth (ทรัพย์ในดิน) และต่อมาได้รับรางวัลโนเบลสาขาวรรณกรรม ในปี ค.ศ. 1938

เพิร์ล เอส. บัก เกิดในปี ค.ศ. 1892 เป็นบุตรคนที่ 4 จากทั้งหมด 7 คน ของครอบครัวมิชชันนารีที่ทำงานในประเทศจีนBRIEF BIOGRAPHY OF PEARL S. BUCK เมื่อเธออายุได้ 5 เดือน ครอบครัวก็ย้ายกลับไปอยู่ที่มณฑลเจ้อเจียง จนกระทั่งเกิดเหตุการณ์กบฏนักมวยในช่วง ค.ศ. 1900 ครอบครัวของเพิร์ลได้ลี้ภัยไปอยู่ที่เซี่ยงไฮ้ หลังเหตุการณ์กบฏยุติ เพิร์ลได้ไปศึกษาด้านปรัชญาที่สถาบันในรัฐเวอร์จิเนีย สหรัฐฯ จนถึงปี ค.ศ. 1914 เธอก็กลับมาดูแลครอบครัวที่จีน เพิร์ลได้พบกับสามีคนแรก จอห์น ลอสซิง บัก และแต่งงานกันในปี ค.ศ. 1917 ทั้งคู่สร้างครอบครัวที่เมืองหนานจิง ก่อนที่เพิร์ลจะกลับไปที่สหรัฐฯ ชั่วคราวเพื่อเรียนปริญญาโทที่มหาวิทยาลัยคอร์เนลPearl S. Buck - GradeSaver ครอบครัวของเธออาศัยอยู่ที่หนานจิงจนกระทั่งเมืองถูกปิดล้อมโดยกองทัพของเจียง ไคเชก จึงต้องลี้ภัยไปอยู่ที่ญี่ปุ่น ก่อนจะกลับมาที่หนานจิงอีกครั้ง เมื่อครอบครัวประสบปัญหาด้านการเงิน เพิร์ลจึงเริ่มเขียนหนังสือ หนังสือเล่มที่ 2 ของเธอ The Good Earth ได้รับรางวัลพูลิตเซอร์ในปี ค.ศ. 19321932 Winners and Finalists - The Pulitzer Prizes หลังได้รับรางวัลพูลิตเซอร์ 3 ปี เพิร์ลหย่ากับจอห์น และแต่งงานใหม่กับริชาร์ด วอล์ช ก่อนจะย้ายไปอยู่ที่สหรัฐฯ เป็นการถาวร


ในปี ค.ศ. 1938 เพิร์ลได้รับรางวัลโนเบลสาขาวรรณกรรม เป็นสตรีชาวอเมริกันคนแรกที่ได้รับรางวัลนี้Pearl S. Buck Biography หลังได้รับรางวัลโนเบล เธอยังคงเขียนหนังสือเกี่ยวกับวัฒนธรรมเอเชีย และได้อุทิศตนเพื่องานด้านสิทธิมนุษยชนPearl Buck - Biographical -- Nobelprize.org จนกระทั่งเสียชีวิตด้วยโรคมะเร็งปอด ในปี ค.ศ. 1973 ขณะมีอายุได้ 81 ปี

อ้างอิง

หมวดหมู่:บุคคลจากรัฐเวสต์เวอร์จิเนีย
หมวดหมู่:นักเขียนชาวอเมริกัน
หมวดหมู่:ศิษย์เก่าจากมหาวิทยาลัยคอร์เนล
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:ชาวอเมริกันผู้ได้รับรางวัลโนเบล
หมวดหมู่:ผู้หญิงผู้ได้รับรางวัลโนเบล
หมวดหมู่:ผู้เขียนอัตชีวประวัติชาวอเมริกัน
หมวดหมู่:เสียชีวิตจากมะเร็งปอด